OpenLLM-France/wikimedia huggingface dataset:
# Haplogrup I

«Haplogrup I» té aquests significats:
Haplogrups del cromosoma Y humà :
| | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic |
| | A | A | A | A | BT | | | | | | | | | | | | | | | | |
| | | | B | B | B | CT | CT | CT | CT | | | | | | | | | | | | |
| | | | | | DE | DE | C | F | F | F | F | F | | | | | | | | | |
| | | | | | D | E | | | G | H | IJ | IJ | K | K | K | K | | | | | |
| | | | | | | | | | | | I | J | | LT | MS | MS | NO | NO | P | P | |
| | | | | | | | | | | | | | | | | | N | O | | Q | R |
Haplogrups mitocondrials humans :
| Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | Eva mitocondrial | | | | | | | | | | | | | | | | | |
| L0 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | L1 | | | | | | | | | | | | | | | | | | | | | |
| L0 | L2 | L3 | L3 | L3 | L3 | L3 | L3 | L3 | L3 | L3 | | | | | | | | | | | | | | | | L4 | L5 | L6 | L7 | |
| L0 | L2 | | | | M | M | M | M | M | N | N | N | N | N | N | N | | | | | | | | | | | | | | | L4 | L5 | L6 | L7 |
| L0 | L2 | CZ | CZ | D | E | G | Q | | A | I | O | | | R | R | R | | | | | | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | pre-HV | pre-HV | | pre-JT | pre-JT | P | UK | UK | | S | W | X | Y | L4 | L5 | L6 | L7 |
| L0 | L2 | C | Z | D | E | G | Q | | A | I | O | B | F | HV | HV | | JT | JT | P | U | K | S | W | X | Y | L4 | L5 | L6 | L7 | |
| L0 | L2 | C | Z | D | E | G | Q | | A | I | O | B | F | H | V | | J | T | P | U | K | S | W | X | Y | L4 | L5 | L6 | L7 | |
# Obertilliach

Obertilliach és un municipi del districte de Lienz, a l'estat austríac del Tirol.

## Geografia

Es troba al Tirol oriental, en una vall alta del riu Gail superior a l'est del Kartitsch Saddle conegut com a Lesachtal, entre els Alps de Gailtal (Dolomites de Lienz) al nord i els Alps Carnics al sud. A la vall a l'est es troba el municipi veí d'Untertilliach, la cresta de la muntanya al sud marca la frontera amb la regió veneciana del Cadore a Itàlia.
El terme municipal comprèn Obertilliach pròpiament dit al voltant de l'església parroquial de St Ulrich i els petits pobles de Bergen, Leiten i Rodarm. En comparació amb la propera vall Puster a l'oest de Kartitsch Saddle, a la regió alta predomina un clima més alpí amb hiverns durs però amb molt de sol. Originàriament una zona agrícola, avui Obertilliach depèn en gran manera del turisme i és una destinació popular per als biatletes i esquiadors de fons, així com per als excursionistes, alpinistes i parapents a l'estiu.

## Història

L'assentament bavarès de la zona s'esmenta per primera vegada a finals del segle XI. A l'època medieval primerenca, els vessants del sud eren utilitzats pels camperols italians de Cadore per pasturar el seu bestiar. Al segle viii, el duc Tassilo III de Baviera va cedir l'alta vall de Gail als monjos benedictins de l'abadia d'Innichen . La zona de Tilliach va ser adquirida pels prínceps bisbes de Brixen cap a l'any 1075.
A partir de l'any 1100, la casa bavaresa de Gorizia (Görz) que residia a Lienz, nominalment vassalls dels bisbes de Brixen, va consolidar el seu domini sobre la regió de Tilliach, disputada tant pels prínceps bisbes de Salzburg com pels ducs de Sponheim de Caríntia a l'est. Quan l'últim dels comtes de Gorizia va morir l'any 1500, les seves finques al voltant de Lienz van caure en mans de l'emperador dels Habsburg Maximilià I i van ser incorporades al comtat del Tirol.
Les llargues batalles amb la República de Venècia es van resoldre quan es va establir la frontera amb el domini venecià de Terraferma al llarg de la cresta de la muntanya Carnic. Els prínceps-bisbes de Brixen van insistir en els seus drets feudals a la vall de Tilliach fins a la secularització de la diòcesi el 1803; tanmateix, no van poder controlar eficaçment la regió remota. El municipi actual es va establir l'any 1852.

## Referències

* 1 2 3 «Obertilliach ski resort» (en anglès). [Consulta: 8 abril 2023].
# STS-111

La missió STS-111 va ser una missió a l'Estació espacial internacional del transbordador espacial Endeavour llançada des del centre espacial John F. Kennedy el 5 de juny de 2002. El principal objectiu de la missió fou instal·lar el mòdul MPLM i el canadarm2.

## Tripulació

Aquestes foren les tripulacións de l'Endeavour en la missió STS-111:
* Kenneth D. Cockrell (5), Comandant
* Paul S. Lockhart (1), Pilot
* Franklin Chang - Díaz (7), especialista de missió
* Philippe Perrin (1) (CNES), especialista de missió

### Tripulació de l'expedició 5 cap a l'ISS

* Valeri Korzun (2) (RSA), Comandant (ISS)
* Peggy A. Whitson (1), Enginyer de vol (ISS)
* Sergei I. Treschev (1) (RSC), Enginyer de vol

### Tripulació de l'expedició 4 cap a la Terra

* Iuri Onufrienko (2) (RSA), Comandant (ISS)
* Carl I. Walz (4), Enginyer de vol (ISS)
* Daniel W. Bursch (4), Enginyer de vol (ISS)
Entre parèntesis, el nombre de missions de l'astronauta, inclosa la STS-111

## Paràmetres de la missió

* Massa:
** El trasborador al despegar: 116.523 kg
** El trasborador a l'aterrar : 99.385 kg
** Càrrega: 12.058 kg
* Perigeu: 349 km
* Apogeu: 387 km
* Inclinació: 51,6°
* Període: 91,9 min

### Acoblament amb la ISS

* Acoblament : 7 de juny de 2002, 16:25:00 UTC
* Desacoblament : 15 de juny de 2002, 14:32:00 UTC
* Temps d'acoblament : 7 dies, 22 h, 7 min, 00 s

## Referències

* 1 2 «STS-111» (en anglès). NASA. [Consulta: 14 gener 2024].
* ↑ «STS-111 liftoff» (en anglès). ESA, 06-06-2002. [Consulta: 14 gener 2024].

## Enllaços externs

* Més informació de la missió STS-111 Arxivat 2013-01-04 a Wayback Machine. (en anglès)
# Gàbia de Faraday

* No s'ha de confondre amb Gàbia.
Una gàbia de Faraday és qualsevol recinte recobert de material conductor, o una malla o xarxa d'aquest material. La presència del material conductor provoca que el camp electromagnètic a l'interior del recinte sigui en equilibri, sigui nul, anul·lant l'efecte dels camps externs. El nom fa referència al seu descobridor, el físic i químic anglès Michael Faraday, que en va construir una el 1836.
Aquest fenomen té una important aplicació en la protecció d'equips electrònics delicats contra descàrregues electroestàtiques o en el cas dels repetidors de ràdio i televisió situats en cims de muntanyes que són exposats a les variacions electromagnètiques causades per les tempestes o els mateixos llamps.
El fenomen es posa de manifest en diverses situacions, per exemple el mal funcionament d'aparells electrònics en l'interior d'un ascensor o un edifici amb estructura de reixeta metàl·lica. Una manera de comprovar aquest efecte és amb una ràdio sintonitzada en una emissora d'ona mitjana. Si la cobrim amb un diari, funciona amb normalitat però, si es recobreix amb paper d'alumini no funcionarà correctament.
A gran escala, les gàbies de Faraday també blinden l'interior de les radiacions electromagnètiques si el conductor és prou gruixut i qualsevol forat és més petit que la longitud d'ona de la radiació. El principi de la gàbia de Faraday permet disposar de cambres lliures d'interferències electromagnètiques, necessàries per portar a terme certs procediments de test de components electrònics.

## Funcionament

El funcionament de la gàbia de Faraday es basa en les propietats d'un conductor en equilibri electroestàtic. Quan la caixa metàl·lica es col·loca en presència d'un camp elèctric extern, les càrregues positives es queden en les posicions de la xarxa; els electrons, tot i que en un metall són lliures, es mouen en sentit contrari al camp elèctric i, encara que la càrrega total del conductor és zero, un dels cantons de la caixa (en el que s'acumulen els electrons) es queda amb un excés de càrrega negativa, mentre que l'altre costat es queda sense electrons (càrrega positiva).

## Història

El 1836 Michael Faraday va observar que a un conductor la càrrega només és present a la part exterior i no afecta allò que pugui haver-hi al seu interior. Per demostrar-ho va construir una cambra folrada amb paper metàl·lic i un generador electroestàtic per provocar descàrregues d'alt voltatge a l'exterior de la cambra. A l'interior de la cambra va posar-hi un electroscopi per comprovar que no hi havia cap càrrega elèctrica a dins.
El fenomen havia estat predit abans per Giovanni Battista Beccaria (1716 – 1781) a la Universitat de Torí, un estudiant de Benjamin Franklin que va establir que l'electricitat va per la superfície dels cossos sense difondre's per la seva substància interior. Més tard, el físic belga Louis Melsens (1814 – 1886) va aplicar el principi als parallamps. Un altre científic que va investigar el fenomen va ser Carl Friedrich Gauß (vegeu: superfície gaussiana).

## Vegeu també

* Interferència electromagnètica
* Llei de Gauss
* Superfície gaussiana
* Cambra anecoica
# Quint Volusi Saturní

Quint Volusi Saturní és el nom dels següents personatges:
* Quint Volusi Saturní (cònsol any 56), cònsol l'any 56
* Quint Volusi Saturní (cònsol any 92), cònsol el 92
# Dècada del 610
## Esdeveniments

* Massiva conversió dels jueus al cristianisme a la península Ibèrica per por a les lleis de confiscacions
* Expansió de l'Imperi Sassànida

## Personatges destacats

* Mahoma
* Heracli
* Isidor de Sevilla
* Sisebut (rei dels visigots)
# Harukichi Yamaguchi

Harukichi Yamaguchi (山口 春吉, Yamaguchi Harukichi; Tsuna, 1881 - 1925), va ser un criminal japonès fundador de la Yamaguchi-gumi, la facció més important la Yakuza.
Yamaguchi fou pescador de l'Illa d'Awaji, que més tard s'inicià en feines de porteig i transport. Començà a oferir serveis de "protecció" a negocis locals, en el que es considera l'origen del grup criminal que porta el seu nom. Aquest es va crear l'any 1915 a Kobe, format per una cinquantena de treballadors del port que liderà Yamaguchi fins al 1925, quan va ser succeït pel seu fill Noboru Yamaguchi.

## Referències

* ↑ Hermosín, Antonio «Un siglo de sangre y negocios para conquistar el trono yakuza» (en castellà). La Vanguardia, 22-01-2015 [Consulta: 27 maig 2020].
* ↑ Schreiber, Mark «Mags go big for Kobe gang's 100th» (en anglès). The Japan Times, 17-01-2015.
* ↑ Torrrijos, Gloria «Relevo (a peor) en la Yakuza» (en castellà). El País, 04-12-2005 [Consulta: 27 maig 2020].
* ↑ Reichel, Philip L. Global Crime: An Encyclopedia of Cyber Theft, Weapons Sales, and Other Illegal Activities (en anglès). Abc-Clio, 2019. ISBN 9781440860157.
# Oberthal

«Oberthal» té aquests significats:
* Oberthal (Saarland) : municipi alemany de Saarland
* Oberthal (Berna) : municipi suís del cantó de Berna
# Federico Sacchi

Federico Sacchi (Rosario, 4 de setembre de 1936 - Rosario, 7 de novembre de 2023) va ser un futbolista argentí. Va formar part de l'equip argentí a la Copa del Món de 1962.

## Referències

* ↑ «Murió Federico Sacchi, un crack de galera y bastón | Símbolo de los '60, entre Newell's, Racing, Boca y la Selección» (en castellà). Página|12, 07-11-2023. [Consulta: 15 novembre 2023].
* ↑ (castellà) AFA Hall of Fame entry
# Associació UNESCO per al Diàleg Interreligiós

L'Associació UNESCO per al Diàleg Interreligiós i Interconviccional (AUDIR) és una entitat independent i aconfessional catalana que aspira a promoure el diàleg interreligiós i interconviccional. El 2015 fou guardonada amb la cinquena edició del Memorial Cassià Just per la seva tasca de coordinació i promoció d'entitats locals amb el mateix objectiu, la seva dimensió inclusiva i el paper de les dones en la seva tasca. En el marc de la seva col·laboració amb entitats d'altres territoris que persegueixen el mateix objectiu, el 2004 impulsà el Parlament de les Religions del Món celebrat a Barcelona i l'any següent va iniciar el procés que desembocaria en la creació de la Xarxa Catalana d'Entitats de Diàleg Interreligiós, amb presència arreu dels Països Catalans. El 2007 va crear la Xarxa Internacional sobre Religions i Mediació en Zones Urbanes que encara coordina.
Altres projectes que duu a terme són la Nit de les Religions de Barcelona, la coordinació de grups de diàleg interreligiós i interconviccional a diversos municipis catalans, la promoció de la diversitat i diàleg a presons, la Coral Interreligiosa per la Pau, el Calendari Interreligiós, formació en diversitat religiosa i conviccional i diàleg per a professionals i voluntaris que treballen en la gestió de la diversitat cultural, assessorament a entitats, organitzacions i empreses amb diversitat cultural i suport a les persones que ofereixen atenció religiosa al final de la vida. L'organització diposa d'un important i actiu grup de joves interreligiós, AUDIR Jove, d'un grup de treball sobre dones i religions, i d'un grup interreligiós sobre crisi climàtica.

## Referències

* ↑ «L'Associació UNESCO per al Diàleg Interreligiós, guardonada amb el V Memorial Cassià Just». Departament de Justícia de la Generalitat de Catalunya, 2015. [Consulta: 25 octubre 2020].
* ↑ «Atenció religiosa al final de la vida: coneixements útils sobre creences i conviccions». Obra Social "la Caixa". Arxivat de l'original el 2020-10-28. [Consulta: 25 octubre 2020].
# Dumuzid

* No s'ha de confondre amb Dumuzid d'Unug.
Dumuzid o Dumuzi de Badtibira, conegut com el Pastor, va ser el cinquè rei llegendari de Sumer (anterior al diluvi) segons diu la llista de reis sumeris. Aquesta llista li assigna un regnat de 36.000 anys.
Dumuzid el Pastor va ser el protagonista d'una sèrie de poemes de la literatura sumèria. En algunes versions és descrit com a rei d'Uruk i anomenat el Pescador, i hauria governat després del diluvi, entre Lugalbanda el Pastor i Guilgameix però se'l confon amb Dumuzid d'Unug.

## Referències

* ↑ Jacobsen, Thorkild. The Sumerian king list. Chicago (Ill.): University of Chicago Press, 1973, p. 83.

## Enllaços externs

* ETCSL: Texts i traduccions dels mites.
* Lloc alternatiu. Arxivat 2008-05-17 a Wayback Machine.
# Digital Playground

Digital Playground és un dels majors estudis pornogràfics dels Estats Units. La seva seu central es troba a Van Nuys (Vall de San Fernando) a Los Angeles, Califòrnia.

## Història

Digital Playground va ser fundat pel director porno Joone el 1993. Al principi la companyia es dedicava a crear jocs d'ordinador porno en CD-ROM. Passat algun temps, Digital Playground va començar a crear DVD de sexe virtual amb famoses estrelles del porno -pel·lícules pornogràfiques en les quals l'espectador pot participar activa i virtualment en la pel·lícula per mitjà dels controls del DVD que li permeten personalitzar les escenes, com si fos el protagonista i estigués practicant sexe real amb l'estrella de la pel·lícula-. Els DVDs Virtual Sex with Jenna Jameson (sexe virtual amb Jenna Jameson) i Island Feverde Tera Patrick son dels DVD pornogràfics que més còpies ha venut en la història del cinema porno.
En l'actualitat Digital Playground és una de les productores porno més importants dels Estats Units. Moltes de les seves pel·lícules són protagonitzades per grans estrelles de la indústria del porno estatunidenc. Cada mes llança al mercat un gran nombre d'estrenes de diversos gèneres, des de gonzo fins a features passant per gèneres intermedis i sense oblidar les seves famoses pel·lícules Virtual Sex de sexe virtual, però sempre mantenint-se en un estil no extrem en les seves produccions gonzo suau en les seves produccions. En l'actualitat també està creant un gran nombre de sagues de pel·lícules porno, sent algunes de les més famoses Jack's Playground i Jack's Teen America.
La companyia va ser adquirida per Manwin en 2012.

## Actrius que hi han treballat

* Eva Lovia (des de 2015)
* Jesse Jane (des de 2003)
* Riley Steele (des de 2008)
* Kayden Kross (des de 2010)
* Selena Rose (des de 2011)
* Bibi Jones (des de 2011)
* Stoya (des de 2007)
* Devon (any 2006)
* Tera Patrick (any 2005)
* Teagan Presley (any 2008)
* Jana Cova (any 2008)
* Janine Lindemulder (any 2005)
* Shay Jordan (any 2011)
* Sasha Grey (any 2009)
* Janie Summers (any 2010)
* Adrenalynn (any 2008)
* Arianna Armani (any 2010)
* Gabriella Fox (any 2010)
* Shawna Lenee (any 2010)
* Julia Ann (any 2005)
* Lacie Heart (any 2007)
* Sophia Santi (any 2007 i 2011 perquè va renovar el contracte)
* Rocki Roads (any 2007)
* Kagney Linn Karter (any 2009)
* Audrey Bitoni (any 2007)

## Referències

* ↑ Toscano, Paul. «The Best-Selling Adult DVDs of All Time» (en anglès). CNBC, 09-01-2009. [Consulta: 27 abril 2020].
* ↑ Pardon, Rhett. «Manwin Acquires Digital Playground» (en anglès). Xbiz, 17-01-2012. [Consulta: 27 abril 2020].

## Enllaços externs

* www.digitalplayground.com/ (anglès)
# Harumi Honda

Harumi Honda, (en japonès: 本田晴美, 12 de novembre de 1963) va ser un ciclista japonès, que s'especialitzà amb la pista. Va guanyar una medalla d'or al Campionat del món de keirin de 1987.

## Palmarès

* 1987
** Campió del món en Keirin
* 1988
** Campió d'Europa en Velocitat

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
# Turkey (Texas)

Turkey és una població dels Estats Units a l'estat de Texas. Segons el cens del 2000 tenia 494 habitants.

## Demografia

Segons el cens del 2000, Turkey tenia 494 habitants, 207 habitatges, i 127 famílies. La densitat de població era de 232,6 habitants per km².
Dels 207 habitatges en un 28% hi vivien nens de menys de 18 anys, en un 53,6% hi vivien parelles casades, en un 4,8% dones solteres, i en un 38,6% no eren unitats familiars. En el 36,7% dels habitatges hi vivien persones soles el 22,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,2.
Per edats la població es repartia de la següent manera: un 28,3% tenia menys de 18 anys, un 6,1% entre 18 i 24, un 21,9% entre 25 i 44, un 20,6% de 45 a 60 i un 23,1% 65 anys o més.
L'edat mediana era de 40 anys. Per cada 100 dones de 18 o més anys hi havia 91,4 homes.
La renda mediana per habitatge era de 19.833 $ i la renda mediana per família de 24.423 $. Els homes tenien una renda mediana de 20.125 $ mentre que les dones 21.250 $. La renda per capita de la població era de 9.809 $. Aproximadament el 28,4% de les famílies i el 32,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Turkey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Turkey». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
Viccionari
# Matarranya (desambiguació)

«Matarranya» té aquests significats:
* Matarranya, comarca
* Riu Matarranya
* Associació Cultural del Matarranya
* Favara de Matarranya
* Estació de Favara de Matarranya
* Mausoleu de Favara de Matarranya
* Fórnols de Matarranya
# Guus Schilling

Gustav "Guus" Schilling (Amsterdam, 8 de febrer de 1876 - Ídem, 16 de gener de 1951) va ser un ciclista neerlandès, que fou professional entre 1898 i 1916. Es dedicà al ciclisme en pista, especialment en la velocitat. Aconseguí una medalla al Campionat del Món de 1901 darrere de Thorvald Ellegaard i Edmond Jacquelin.
Un cop retirat fou entrenador entre altres de Jan Derksen i Arie van Vliet.

## Palmarès

* 1901
** Campió dels Països Baixos de velocitat
* 1907
** Campió dels Països Baixos de velocitat
* 1910
** Campió dels Països Baixos de velocitat

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Red Warriors

Red Warriors foren un grup skinhead que va enfrontar-se als feixistes a França als anys 80.

## Història

Els Red Warriors van ésser un grup creat el 1986. Al principi eren Greg i Simon que freqüentaven el món alternatiu. Aleshores el Simon només tenia 18 anys.
"Després d'un dia de festa ens vam plantejar de crear un grup seriosament. Era fotut pels que freqüentàvem el carrer haver d'assumir la llei dels boneheads, que s'organitzaven i vivien en bandes, al contrari de l'extrema esquerra que era normalment autònoma". La idea era crear una banda de lluita activa contra l'extrema dreta. Així, s'uniren uns quants més fins a un total de 14 a finals del 1987.
Normalment els 14 anaven junts o sinó sis o vuit. Tots eren més o menys skinheads. Per les accions directes, eren capaços d'ajuntar fins a 60 persones.
Les accions les feien perquè els nazis tinguessin por de sortir al carrer amb tota la seva perafernàlia (banderes franceses, cèltiques, esvàstiques…).
Els Red Warriors eren bastant menys nombrosos que els nazis, cosa que feia que les accions havien d'estar totalment organitzades per evitar qualsevol sorpresa. S'estudiava el terreny per evitar imprevists d'última hora. Les reunions de les accions eren ràpides i discretes, i es feien a casa d'uns o altres, o bé a espais okupats.
Tots practicaven algun esport de combat (Full contact, Tahï Boxing, Kung Fu…), tot i que també feien servir bats de Baseball.
Dins del grup en l'àmbit polític cadascú tenia les seves pròpies ideologies (tots antifeixistes i poc més), no hi havia problema de militància. Era simplement un odi vers l'extrema dreta.
Amb la policia no van tenir massa problemes, ja que sempre tenien coartades. Tot i que cada cop que els nazis rebien una pallissa, la policia els feia una visita. Només en Manu va tenir problemes i va haver d'estar 14 mesos a presó per portar armes i el Lionel, que encara és a presó.
Així de mica en mica van anar sorgint grups que també practicaven la caça de nazi. De totes maneres, molts d'aquests grups no estaven realment convençuts, els atreia massa el "look", i les seves accions no eren sempre intel·ligents.

## Argument

"No hem de deixar que l'extrema dreta ens domini per a rebel·lar-nos contra ella. No podem lluitar pacíficament contra una ideologia que té com a argument principal la violència. Busca els mitjans per lluitar contra l'extrema dreta. L'acció contra ells és l'únic mitjà, ja que l'argument polític no és suficient, ja que quan són molts ho senten, però quan són majoritaris t'aplasten".

## Enllaços externs

* http://nodo50.org/resistenciash/articulos/red.htm
* Antifa: Chasseurs de Skins, 2008 (Documental, França, Marc-Aurèle Vecchione, 65’).
# Lluís Sarret i Arbós

Lluís Sarret i Arbós (Manresa, Bages, 1890 - Manresa, 27 de setembre de 1936) fou un organista i compositor català.
Fou organista de la parròquia de Tàrrega (Urgell). Va morir de forma tràgica per causa de la Guerra Civil. Va compondre una sardana.

## Referències

* ↑ Riera i Vinyes, Carles; Serracant, Josep Maria; Ventura i Salarich, Josep. De la A a la Z: diccionari d'autors de sardanes i de música per a cobla. Girona: SOM, Revista de Cultura Popular de Catalunya, 2002. ISBN 2910008849182.
* ↑ Llista de sardanes a Sardanista.cat